- Շատ ուրախ եմ, որ ընտրությունների արդյունքով մի քանի կարևոր սկզբունքներ ձևավորվեցին: Նախ, ասպարեզում գործող բոլոր հայտնի ուժերն այսօր խորհրդարանում են: Ասել է թե` ունեցան պետական, քաղաքական հարթակ, որտեղից կարող են իրենց ձայնը լսելի դարձնել և´ հասարակությանը, և´ իշխանությանը. ինչո՞ւ չէ, նաև` միջազգային հանրությանը: Բացի այդ, բացարձակ առավելություն ունեցավ մի կուսակցություն, որը կարող էր միանձյա դառնալ իշխող, բայց մյուսներին ևս կոալիցիոն գործընկերություն առաջարկեց: Դա Հանրապետական կուսակցության առաջնորդի և ՀՀ նախագահի հանդուրժողականության, բարյացկամության դրսևորում էր: Այս ամենից զատ, որպես պառլամենտական գիտության մասնագետներ` ինձ համար հաճելի է մեր խորհրդարանում սկսված հետաքրքիր երկխոսությունը, քաղաքական բանավեճը: Կարծես թե պառլամենտական մշակույթը մեզանում մի նոր զարգացման փուլ է թևակոխում: